નવી દિલ્હી, 15 જુલાઇ: ઇટાલીના બિઝનેસમેન અને બોફોર્સ તોપ સોદા કેસના આરોપી ઓટ્ટાવિયો ક્વાત્રોચ્ચિના નિધન બાદ ભાજપ અને કોંગ્રેસના વચ્ચે રવિવારે રાજકીય આરોપ-પ્રત્યારોપનો નવો દોર શરૂ થઇ ગયો છે. ભારતીય જનતા પાર્ટી (ભાજપા)ની પ્રવક્તા મીનાક્ષી લેખીએ કહ્યું હતું કે બોફોર્સ ગોટાળાની આ વાત ઉત્કૃટ ઉદાહરણ છે કે કેવી રીતે એક તપાસ એજન્સી પોતાનું કામ કરી રહી નથી. ક્વાત્રોચ્ચિ તરફ ઇશારો કરતાં તેમને કહ્યું હતું કે બોફોર્સ કેસમાં લાંચ લેવાની લેવડ-દેવડમાં જે પણ સામેલ છે. તે બધા બચી નિકળ્યા છે.